cyanic-selkie/wikianc huggingface dataset:
103
Το 103 μ.Χ. ήταν ένα δίσεκτο έτος που ξεκίνησε την Τετάρτη κατά το Ιουλιανό ημερολόγιο. Στη Ρωμαϊκή Αυτοκρατορία, μερικές φορές το έτος αναφερόταν υπό την ονομασία έτος 856 ab urbe condita, δηλαδή, 856 χρόνια από την ίδρυση της Ρώμης το 753 π.Χ. Η ονομασία 103 μ.Χ. για αυτό το έτος χρησιμοποιείται από τους πρώτους αιώνες του Μεσαίωνα, όταν ο διαχωρισμός των ετών σε πριν και μετά Χριστόν έγινε η κύρια μέθοδος ονοματοδοσίας των ετών στην Ευρώπη. Επίσης ήταν γνωστό ως έτος της Υπατείας του Τραϊανού και του Μάξιμου στην Ρωμαϊκή Αυτοκρατορία.
Παραπομπές
103
Περιβόλι Κέρκυρας
Το Περιβόλι είναι κεφαλοχώρι της νότιας Κέρκυρας.
Γενικά και ιστορικά στοιχεία
Το Περιβόλι βρίσκεται στο νότιο άκρο του νησιού ενώ απέχει 35 χιλιόμετρα Ν.-ΝΑ. από την πόλη της Κέρκυρας και 4 χιλιόμετρα Δ. από την Λευκίμμη.
Αποτελεί παλιό παραδοσιακό χωριό με 1.378 κατοίκους, σύμφωνα με την απογραφή του 2011. Χαρακτηριστικό στοιχείο η αρχιτεκτονική του, τα παραδοσιακά ντόπια σπίτια και οι εκκλησίες, όπως του Αγίου Θεοδώρου του Στρατηλάτη ως κεντρικός ενοριακό ναός,ο Άγιος Αθανάσιος στην ομώνυμη συνοικία, των Αγίων Σαράντα στη συνοικία Μπώρος, την Κοιμηση της Θεοτόκου με το ομώνυμο πανηγύρι, τον Άγιο Ελευθέριο στη περιοχή Καλυβιώτη,τον Άγιο Αρσένιο, το εξωκλήσι των Ταξιάρχων στο οποιο υπαρχει σήμαντρο, η περίφημη εκκλησία του Παντοκράτορα η οποία γιορτάζει πανηγυρικα τις 6 Αυγούστου της μεταμορφώσεως του Σωτήρος.
Διαθέτει μικρό λιμάνι με ψαροκάικα στην πλευρά που βλέπει προς τις απέναντι ηπειρωτικές ακτές, τον Καλυβιώτη. Διαθέτει επίσης στα δυτικά την παραλία Μάλτα η Μάρτας, που απέχει περίπου 3 χιλιόμετρα. Σήμερα ονομάζεται και Santa Barbara από το ξωκλήσι Αη Βάρβαρης που βρίσκεται σε ύψωμα πάνω από τον δρόμο προς την συγκεκριμένη παραλία.
Οι κάτοικοι ασχολούνται κυρίως με τουριστικά επαγγέλματα, την αλιεία ή με την καλλιέργεια της γης.
Είναι στο στενότερο μέρος του με μήκος πέντε χιλιομέτρων και βρέχεται από δυο θάλασσες με πρώτη την παραλία του Μάλτα η (ΣΑΝΤΑ ΜΠΑΡΜΠΑΡΑ) από δυτικά και λέγεται και χρυσή άμμος μέγα χορό.Ανατολικά από την παραλία Καλιβιώτη με το μικρό λιμανάκι του και τα ρηχά και ζεστά νερά του. Οι πρώτοι κάτοικοι που ήρθαν το 1500 στο χωριό ήταν στις περιοχές του οικισμού Παρασκευά, Σουλάνη και καλιβιώτη και με στοιχειώδη κατοικία.Κατόπιν και γύρω στα 1700 μετοίκισαν στον σημερινό οικισμό όπου και άρχισε κοινωνική τους δραστηριότητα.Επίσης το μεγάλο και πολύ παλιό έθιμο που αναβιώνει ακόμα και σήμερα είναι το περίφημο καρναβάλι με τη διονυσιακή του λατρεία αλλά και με χριστιανικά στοιχεία με αποκορύφωμα τη Καθαρή Δευτέρα με το κάψιμο του αμαρτωλού καρνάβαλου.Το περιβόλι διατηρεί την μεγάλη δημοτική βιβλιοθήκη επίσης έχει χορευτικό σύλλογο και πολλές πολιτιστικές εκδηλώσεις.Ακόμα έχει μεγάλη τουριστική ανάπτυξη. Οι κάτοικοι ασχολούνται κυρίως με τουριστικά επαγγέλματα, αφού τα τελευταία χρόνια ο τουρισμός παρουσιάζει μεγάλη «ανάπτυξη». Επίσης με την αλιεία και την καλλιέργεια της γης, κυρίως με τις ελιές.
Ιστορικό γεγονός που σημάδεψε την ευρύτερη περιοχή, η πανώλη (πανούκλα), το «θανατικό», το «κολλητικόν Πάθος» των 200 ημερών, που πρωτοεκδηλώθηκε  στον Μαραθιά τις 30 Νοεμβρίου 1815 και μέχρι το 1816 εξαπλώθηκε στα γύρω χωριά και μόλυνε συνολικά 1.013 ανθρώπους και έστειλε στον Άδη 415 ψυχές. Στο Περιβόλι βρέθηκαν ομαδικοί τάφοι στου Καλυβιώτη και στα Κυπριώτικα κοντά στον Άη Θανάση. Δεν υπάρχουν στοιχεία επίσημα από τις απογραφές για τις μεγάλες απώλειες σε ανθρώπινες ζωές στο Περιβόλι
Στην πρώτη επίσημη απογραφή του 1684 απογράφονται 57 οικογένειες. Δύο αιώνες, περίπου, αργότερα το 1864 375 κάτοικοι. Το 1866, το Περιβόλι εντάσσεται στον Δήμο  Κορισσίων που ιδρύεται σύμφωνα με το Β. Δ. της 8-5-1866 ( ΦΕΚ 9/28-1-1866) με έδρα τις Αργυράδες (1917 κατοίκους) με τους παρακάτω οικισμούς: Αργυράδες, Βασιλάτικα, Κολοκύθι, Κουσπάδες, Κορακάδες, Νεοχωράκι, Νότος, Μαραθιάς, Ρουμανάδες, Περιβόλι, Βιταλάδες, Χλωμός, Άγιος Δημήτριος, Άνω και Κάτω Σπήλιο. Το 1869 καταργείται ο Δήμος Κορισσίων και οι οικισμοί του εντάσσονται στον Δήμο Λευκιμμαίων που είχε ιδρυθεί με το Β.Δ. 20-12-1869, (ΦΕΚ 55/23-12-1869) με πληθυσμό  4.969 κατοίκους και έδρα την «κώμην Περιβόλιον» (1869) επανιδρύεται την περίοδο της Ιταλικής κατοχής κατά τη διάρκεια του Β’ Παγκοσμίου πολέμου με έδρα τις Αργυράδες για να καταργηθεί με την απελευθέρωση το 1944. Από 1268 έως 1.334 κυμαίνεται ο πληθυσμός του χωριού στις δεκαετίες από το 1951 έως 1981.
Το 1997 εντάσσεται στο Δήμο Κορισσίων με την επανίδρυσή του με τον νόμο «Καποδίστρια» (ν. 2539) και το 2010 με τον «Καλλικράτη» (ν. 3852) στο Δήμο Κερκυραίων.Το Περιβόλι έχει υψόμετρο 26 μέτρα από την επιφάνεια της θάλασσας, σε γεωγραφικό πλάτος 39,417877945 και γεωγραφικό μήκος 20,0132607012
Παραπομπές
Κατηγορία:Χωριά της Κέρκυρας Κατηγορία:Δήμος Νότιας Κέρκυρας
Σμαλτίνη
μικρογραφία|Τυπική σκληρή ινοσανίδα - σμαλτίνη μικρογραφία|Η πίσω πλευρά της σμαλτίνης που είναι πολύ τραχιά μικρογραφία|Σμαλτίνη (εμπορικής ονομασίας isorel), περίπου το 1920 μικρογραφία|Σκληρή ινοσανίδα, Masonite Corporation, περίπου το 1930 Σκληρή ινοσανίδα, σμαλτίνη ή HDF σμαλτίνη (αγγλ. masonite), είναι ονομασίες που αναφέρονται σε ένα τύπο ινοσανίδας που υπάγεται στην κατηγορία των σύνθετων προϊόντων ξύλου και η οποία συντίθεται από ξυλώδεις ίνες που παράγονται μετά από άτμιση σε κλειστό θάλαμο με πάρα πολύ υψηλή πίεση. H πρώτη πατέντα που περιγράφει τη διαδικασία παραγωγής της σμαλτίνης κατοχυρώθηκε με δίπλωμα ευρεσιτεχνίας από τον Αμερικανό William H. Mason. Η ομώνυμη μέθοδος φέρει και το όνομά του προς τιμήν του.
Στην αγγλική γλώσσα η ινοπλάκα αυτή φέρει και τις ονομασίες ''quartrboard, isorel, hernit, karlit, torex, treetex. Ένα παρόμοιο προϊόν πεπιεσμένης σμαλτίνης (το weathertex'') παράχθηκε στην Αυστραλία το 1939.
Ιστορικό
Ένα προϊόν που έμοιαζε με σμαλτίνη φτιάχτηκε το 1898 για πρώτη φορά στην Αγγλία από υπολείμματα χαρτιού θερμής συμπίεσης. Ως προϊόν η σμαλτίνη κατοχυρώθηκε με δίπλωμα το 1924 στο Μισισίπι από τον William H. Mason ο οποίος ήταν φίλος του Τόμας Έντισον. Η μαζική παραγωγή της ξεκίνησε το 1929.
Στις δεκαετίες του 1930 και του 1940, η ινοσανίδα αυτή χρησιμοποιήθηκε για εφαρμογές όπως π.χ. πόρτες, τοιχοποιία, επιτραπέζιους υπολογιστές και κανό. Μερικές φορές χρησιμοποιήθηκε και για επενδύσεις κατοικιών.
Παρόμοιες θερμοσκληρυνόμενες ινοσανίδες κατασκευάζονται πλέον από πολλές εταιρείες δασικών προϊόντων. Το 1972 η αμερικανική εταιρεία Masonite Corporation εισήλθε στην αγορά ως εταιρεία κουφωμάτων και υπήρξε προμηθευτής επικαλύψεων με σμαλτίνες μέχρι και το 2001 όταν εξαγοράστηκε από την Premdor Corporation, μια εταιρεία κατασκευής εσωτερικών θυρών, πρώην μητρική εταιρεία της International Paper.
Παραγωγή
Η λεγόμενη σκληρή ινοπλάκα παράγεται με τη μέθοδο του Mason κατά την οποία ξυλοτεμάχια τοποθετούνται σε έναν κλειστό κλίβανο από ενισχυμένο χάλυβα, προθερμαίνονται και ατμίζονται με υπέρθερμο ατμό αρχικά πίεσης περίπου 7 atm, και στη συνέχεια, αυξάνοντας την πίεση του ατμού στις 28 atm, αιφνίδια απελευθερώνονται μέσω ενός στομίου σε κανονική ατμοσφαιρική πίεση 1 atm.
Αυτή η ξαφνική μετάπτωση του ήδη μαλακωμένου ξυλώδους υλικού προκαλεί το μετασχηματισμό του σε μια ινώδης άμορφη μάζα που είναι κάθυγρη. Αυτό το καφετί χρώματος ινώδες υλικό μεταφέρεται σε πρέσα -τύπου σίτας- όπου πάνω στρωματώνεται, η περίσσεια νερού δραπετεύει από τη σίτα και ταυτόχρονα οι ίνες υπό πολύ θερμή συμπίεση στη πρέσα (>180 βαθμών Κελσίου) σχηματίζουν την τελική ινοσανίδα, που έχει μια λεία γυαλιστερή επιφάνεια και μια πιο τραχιά από την κάτω πλευρά. Η μέθοδος αυτή ονομάζεται και υγρή μέθοδος (wet process). Αργότερα βιομηχανικά χρησιμοποιήθηκε και ξηρή μέθοδος παραγωγής με δύο γυαλιστερές επιφάνειες.
Η φυσική λιγνίνη του ξύλου είναι αυτή που δρα μόνη της για την (αυτο-)συγκόλληση των ινών. Χωρίς καμία πρόσθετη κόλλα. Οι μακριές ίνες προσδίνουν στη σκληρή ινοσανίδα (σμαλτίνη) υψηλή αντοχή σε κάμψη, αντοχή εφελκυσμού και υψηλή πυκνότητα (μεγαλύτερη του κοινού MDF). Σε αντίθεση με άλλα ξύλινα πάνελ, στη σμαλτίνη δεν χρησιμοποιούνται ρητίνες με βάση τη φορμαλδεΰδη.
Χρήσεις
μικρογραφία| Σκακιέρα από σμαλτίνη. Η σμαλτίνη είναι προϊόν για εσωτερικές μόνο χρήσεις.
Καλλιτέχνες έχουν χρησιμοποιήσει το προϊόν συχνά ως στηρίγματα για τη ζωγραφική και σε καλλιτεχνικά μέσα όπως π.χ. την λινοτυπία. Η λεία επιφάνεια της σμαλτίνης την καθιστά κατάλληλο υλικό για τραπέζια πινγκ-πονγκ και ράμπες σκέιτμπορντινγκ.
Η σμαλτίνη χρησιμοποιείται ευρέως στις κατασκευές, ιδιαίτερα σε ανακαινίσεις όπου τα δάπεδα έχουν τελειώσει πριν από άλλες εργασίες και απαιτούν προστασία, συνήθως με φύλλα ινοσανίδων πάχους 3,2 έως 6,4 χιλιοστών. Ακόμα τοποθετούνται πάνω από επένδυση χάρτου με κόκκινο κολοφώνιο σε ήδη φινιρισμένα δάπεδα για να τα προστατεύσουν. Τα φύλλα της σμαλτίνης είναι κολλημένα μεταξύ τους με κολλητική ταινία για να αποτρέπεται η μετατόπιση και να αποφεύγεται η διαρροή ουσιών.
Χρησιμοποιείται εκτενώς στην κατασκευή σκηνικών για το θέατρο, τον κινηματογράφο και την τηλεόραση. Είναι ιδιαίτερα συνηθισμένο στα θέατρα όπως π.χ. το πάτωμα της σκηνής, τυπικά βαμμένο σε χρώμα μαύρο ματ. Θεωρείται ένα από τα καλύτερα υλικά για την κατασκευή μουσικής σανίδας ταλάντευσης.
Πρόσθετα είναι δημοφιλής επιλογή για σανίδες κέικ για επαγγελματίες διακοσμητές τούρτας, καθώς είναι ένα φυσικό προϊόν και είναι αρκετά δυνατό για να υποστηρίξει δημιουργίες πολλαπλών επιπέδων, όπως π.χ. τούρτες γάμου.
Σε μικρότερο βαθμό, η σμαλτίνη χρησιμοποιείται σε σώματα κιθάρας. Επίσης το προϊόν αυτό υπήρξε πολύ δημοφιλές προστατευτικό υπόστρωμα για ξύλινα ντουλάπια στερεοφωνικής κονσόλας και τηλεόρασης από τη δεκαετία του 1960 έως τη δεκαετία του 1980.
Αλλοιώσεις
Η σμαλτίνη διογκώνεται με επιδράσεις από την υγρασία και σταδιακά σήπτεται με την πάροδο του χρόνου, ιδίως όταν εκτίθεται στα καιρικά στοιχεία. Μπορεί να αλλοιωθεί και πρόωρα όταν χρησιμοποιείται ως εξωτερική επένδυση.
Το 1996, η παραγωγός εταιρεία International Paper έχασε υπόθεση στα δικαστήρια μετά από ομαδική αγωγή που είχαν υποβάλει ιδιοκτήτες κατοικιών, λόγω κακής συμπεριφοράς και μειωμένης ανθεκτικότητας προϊόντων σκληρών ινοσανίδων που είχαν τοποθετήσει. Έρευνα που έγινε διαπίστωσε ότι οι ινοσανίδες αυτές είχαν κατασκευαστεί με ελαττωματικό τρόπο.
Παραπομπές
Κατηγορία:Ξύλο
Ροσκίλντε
Το Ροσκίλντε (δανικά: Roskilde, προφορά: [ˈʁʌskilə]) βρίσκεται 30 χλμ δυτικά της Κοπεγχάγης, στα νοτιοανατολικά του δανικού νησιού Σέλαν. Ανήκει στην κοινότητα του Ροσκίλντε, της οποίας είναι το διοικητικό κέντρο.
Το μεγαλύτερο αξιοθέατο της πόλης είναι ο καθεδρικός ναός του Ροσκίλντε, ο οποίος ήταν ο μοναδικός στο νησί του Σέλαν μέχρι τον 20ο αιώνα. Στο εσωτερικό, θαμμένοι αρκετοί Δανοί μονάρχες. Ένα άλλο σημαντικό τουριστικό αξιοθέατο είναι το Μουσείο Πλοίων Βίκινγκ. Το 1847, άνοιξε ο πρώτος σιδηροδρομικός σταθμός του Ροσκίλντε. Το τοπικό αεροδρόμιο άνοιξε το 1973, ένα χρόνο μετά το πανεπιστήμιο.
Για περίπου 500 χρόνια, ήταν η πρωτεύουσα της Δανίας, μέχρι τα μέσα του 16ου αιώνα, όταν η Κοπεγχάγη έγινε πρωτεύουσα.
Παραπομπές
Κατηγορία:Πρώην εθνικές πρωτεύουσες
Έγκουκα
Το Έγκουκα (Aegukga, Κορεατικά: 애국가, Χάντσα: 愛國歌) είναι ο εθνικός ύμνος της Νότιας Κορέας, παρότι δεν αναγνωρίζεται έτσι διά νόμου. Ο τίτλος σημαίνει στην κυριολεξία «Το Τραγούδι της Αγάπης για τη Χώρα» ή «Το Πατριωτικό Τραγούδι».
Οι στίχοι πιστεύεται ότι γράφηκαν στη διάρκεια τελετής στην Πύλη της Ανεξαρτησίας της Σεούλ το 1896 από τον πολιτικό Γιουν Τσι-χο (윤치호, Yun Chiho) ή από τον Αν Τσανγκ-χο (안창호, An Chang-ho), ηγέτη της ανεξαρτησίας και παιδαγωγό. Αρχικά ψαλλόταν όπως το λαϊκό τραγούδι της Σκωτίας "Auld Lang Syne", που το είχαν διδάξει οι Αμερικανοί ιεραπόστολοι. Η προσωρινή κυβέρνηση της Δημοκρατίας της Κορέας (1919-1945) στη Σαγκάη της Κίνας, υιοθέτησε το τραγούδι ως εθνικό ύμνο. Στη διάρκεια τελετής για την ίδρυση της Νότιας Κορέας, στις 15 Αυγούστου του 1948, ακριβώς τρία χρόνια μετά την απελευθέρωση από την ιαπωνική Κατοχή, ο σκοτσέζικος ρυθμός αντικαταστάθηκε από το τέλος της Φαντασίας της Κορέας, που είχε συνθέσει ο Αν Ικ-Τε το 1935. Το νέο Έγκουκα καθιερώθηκε με Προεδρικό Διάταγμα το 1948 από τον τότε πρόεδρο Ρι Σουνγκ-μαν.
Ζητήματα πνευματικών δικαιωμάτων
Καθώς ο συνθέτης του ύμνου, Αν Ικ-τε πέθανε το 1965, τα πνευματικά δικαιώματα για τη μουσική ισχύουν ως το 2015. Δύο επαγγελματικές ποδοσφαιρικές ομάδες της Κορέας μηνύθηκαν για παραβίαση πνευματικών δικαιωμάτων επειδή χρησιμοποίησαν το τραγούδι και το έπαιξαν δημόσια το Δεκέμβριο του 2003. Η χήρα του συνθέτη, Λίλα Αν και η οικογένειά της παραχώρησαν όλα τα δικαιώματα για το Έγκουκα στην κορεατική κυβέρνηση στις 16 Μαρτίου του 2005. Οι στίχοι γράφτηκαν το 19ο αιώνα και η χρήση τους είναι ελεύθερη στο Διαδίκτυο.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα της Νότιας Κορέας Κατηγορία:Εθνικοί ύμνοι σε Λα μείζονα
Άρειος Πάγος της Ανατολικής Χέρσου Ελλάδας
Ο Άρειος Πάγος της Ανατολικής Χέρσου Ελλάδας ήταν ένα προσωρινό καθεστώς που υπήρξε για μικρό χρονικό διάστημα στη Στερεά Ελλάδα κατά τη διάρκεια της Ελληνικής Επανάστασης του 1821.
Ιστορία
Κατά τα πρώτα στάδια της Ελληνικής Επανάστασης ενάντια στην Οθωμανική αυτοκρατορία δεν υπήρχαν συγκεκριμένες διοικητικές αρχές. Κάθε περιοχή εξέλεγε τους δικούς της αντιπροσώπους οι οποίοι προσπαθούσαν να συνεργαστούν για να συντονίσουν την Επανάσταση. Μια από τις πρώτες τέτοιες διοικητικές οντότητες δημιουργήθηκε στην Ρούμελη, αμέσως μόλις κηρύχθηκε η Επανάσταση και με την επακόλουθη κατάληψη της Άμφισσας (τότε «Σάλωνα») στις 27 Μαρτίου 1821. Η τουρκική φρουρά παρέμεινε στην πόλη ως τις 10 Απριλίου οπότε και κατελήφθη πλήρως. Ακολούθησε η μάχη της Αλαμάνας κόντρα στις δυνάμεις του Ομέρ Βρυώνη και ο θάνατος του Αθανασίου Διάκου, οπότε και ανασυντάχθηκαν οι οθωμανικές δυνάμεις, ωστόσο, ο Οδυσσέας Ανδρούτσος αντιμετώπισε την τουρκική ανάπτυξη στο χάνι της Γραβιάς. Μετά από αυτή τη μάχη ο Ανδρούτσος χρίστηκε αρχιστράτηγος της Ανατολικής Ελλάδας. Ο Βρυώνης ανασυντάχθηκε και κατέστρεψε τη Λιβαδειά, όπου και στρατοπέδευσε προκειμένου να περιμένει ενισχύσεις πριν περάσει στην Πελοπόννησο. Η ενίσχυση ήρθε από 8.000 άντρες του Μπεϊράτ Πασά, όμως ο τουρκικός στρατός ηττήθηκε στα Βασιλικά στις 26 Αυγούστου. Η ήττα αυτή ανάγκασε τον Ομέρ Βρυώνη να αποσυρθεί τόσο από την Στερεά όσο και από την Πελοπόννησο.
Διοίκηση Ανατολικής Χέρσου Ελλάδας
Στις 15-20 Νοεμβρίου 1821, συνήλθε η Συνέλευση των Σαλώνων στο οποίο συμμετείχαν πληρεξούσιοι της Στερεάς, της Θεσσαλίας και της Μακεδονίας. Υπό την καθοδήγηση του Θεόδωρου Νέγρη συντάχθηκε η «Νομική Διάταξις της Ανατολικής Χέρσου Ελλάδος», ένα είδος Συντάγματος και θεσμοθετήθηκε ένα κυβερνητικό σχήμα, ο Άρειος Πάγος, που αποτελείτο από 12 μέλη :
Στη συνέλευση των Σαλώνων επικυρώθηκαν και τα ονόματα των απεσταλμένων στην Εθνοσυνέλευση της Επιδαύρου, αλλά και οι πρώτοι δυο που εξάσκησαν την προεδρία :
Παραπομπές
Κατηγορία:Πολιτειακοί Θεσμοί της Ελληνικής Επανάστασης του 1821 Κατηγορία:Στερεά Ελλάδα Κατηγορία:Άμφισσα Κατηγορία:Πολιτική ιστορία της Ελλάδας Κατηγορία:Πρώην κράτη των Βαλκανίων Κατηγορία:Πρώην δημοκρατίες Κατηγορία:Ελληνικές προσωρινές κυβερνήσεις
Σκαραμαγκάς (όρμος)
Ο Όρμος Σκαραμαγκάς ή Όρμος του Σκαραμαγκά είναι βορειοδυτικός εσωτερικός όρμος του Σαρωνικού, επί της Αττικής και συγκεκριμένα ο νότιο-νοτιοανατολικός μυχός του Κόλπου της Ελευσίνας.
Κατ΄ επέκταση ονομάζεται και ολόκληρη η παραλία από τη Λίμνη Κουμουνδούρου μέχρι το Πέραμα, αν και περιορίζεται στη χρήση από τις εγκαταστάσεις του Πολεμικού Ναυτικού. Το όνομά του οφείλεται σε παλιό γόνο της ιστορικής οικογένειας Σκαραμαγκάδων στην ιδιοκτησία του οποίου είχε περιέλθει η περιοχή.
2513 Μπετσλέ
Ο Μπετσλέ (Baetslé) είναι ένας από τους πλέον σκουρόχρωμους αστεροειδείς της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,255. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του αστρονόμου Πωλ-Λουί Μπετσλέ (Paul-Louis Baetslé).
Σκαραμαγκάς (όρμος)
Στο χερσαίο τμήμα του όρμου Σκαραμαγκά αναπτύχθηκαν τα πρώτα μεγαλύτερα Ναυπηγεία της Ελλάδας από τον Έλληνα εφοπλιστή Σταύρο Νιάρχο, όπου τα σημερινά Ελληνικά Ναυπηγεία Σκαραμαγκά. Επίσης στην ίδια περιοχή υφίταται η ομώνυμη πόλη Σκαραμαγκάς Αττικής καθώς και η Ναυτική Ακαδημία Σκαραμαγκά, Μηχανικών Εμπορικού Ναυτικού.
2513 Μπετσλέ
Φυσικά χαρακτηριστικά
Η μέση διάμετρος του Μπετσλέ εκτιμάται σε 16,67 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0278, δηλαδή η επιφάνειά του είναι πιο μαύρη από ένα κομμάτι κάρβουνο. Ο Μπετσλέ περιστρέφεται γύρω από τον εαυτό του μία φορά κάθε 6 ώρες 4 λεπτά και 45 δευτερόλεπτα.
Σκαραμαγκάς (όρμος)
Πηγές
Κατηγορία:Όρμοι της Αττικής Κατηγορία:Σαρωνικός κόλπος
2513 Μπετσλέ
Εξωτερικοί σύνδεσμοι
Μπετσλε
Βωξίτης
Ο βωξίτης είναι πέτρωμα, δηλαδή συνδυασμός ορυκτών, και αποτελεί το κυριότερο μετάλλευμα αργιλίου. Ανακαλύφθηκε το 1821 από το Γάλλο γεωλόγο Pierre Berthier στην πόλη Μπω (Les Baux-de-Provence) της νότιας Γαλλίας (Προβηγκία), από την οποία πήρε το όνομά του. Σχηματίζεται από την αποσάθρωση αργιλοπυριτικών πετρωμάτων (κυρίως μαγματογενούς προελεύσεως), θεωρούμενος έτσι ιζηματογενές πέτρωμα.
Σύσταση και ιδιότητες
Οικονομικά εκμεταλλεύσιμος για παραγωγή αλουμίνας (η οποία χρησιμοποιείται για την παραγωγή μεταλλικού αλουμινίου) θεωρείται ο βωξίτης, ο οποίος περιέχει:
Σχηματισμός και εξόρυξη
Υπάρχουν δύο θεωρίες για τη γένεση του βωξίτη:
Η εξόρυξή του γίνεται κυρίως με τη μέθοδο του ανοικτού ορύγματος, καθώς είναι πιο εύκολη και οικονομικότερη και οι εμφανίσεις του βωξίτη είναι κοντά στην επιφάνεια του εδάφους. Η μεγαλύτερη παραγωγός βωξίτη χώρα στον κόσμο είναι αυτή τη στιγμή η Αυστραλία, ενώ μεγάλα κοιτάσματα υπάρχουν ακόμα στη Γουινέα, το Βιετνάμ, τη Βραζιλία, την Τζαμάικα, την Κίνα και την Ινδία. Στην Ευρώπη τα μεγαλύτερα κοιτάσματα βρίσκονται στην Ελλάδα, όπου παρεμβάλλονται με μορφή φακών, κοιτών, θυλάκων ή και ακανόνιστων μαζών μέσα σε ασβεστολιθικούς σχηματισμούς, κυρίως στην περιοχή της ζώνης Παρνασσού - Γκιώνας και σε μικρότερα κοιτάσματα στον Ελικώνα, στη Χαλκιδική, στα νησιά Αμοργό και Σκόπελο, στην περιοχή της Ελευσίνας και στην Εύβοια.
Η ελληνική παραγωγή βωξίτη από τις S&B Βιομηχανικά Ορυκτά (θυγατρική Ευρωπαϊκοί Βωξίτες ΑΕ), Δελφοί Δίστομο ΑΜΕ και ΕΛΜΙΝ ΑΕ, διατηρείται στα επίπεδα 1,8-2,3 εκ. tn το χρόνο, εξασφαλίζοντας την εγχώρια παραγωγή αλουμινίου ενώ ένα σημαντικό ποσοστό εξάγεται στη διεθνή αγορά για άλλες χρήσεις π.χ. χαλυβουργία, τσιμεντοβιομηχανία, παραγωγή πετροβάμβακα, λειαντικών μέσων κλπ.
Μεταλλουργία
Η μεταλλουργία του βωξίτη ακολουθεί δυο φάσεις:
Βιβλιογραφία
1. Γεώργιος Παρασκευόπουλος, Κοιτασματολογία, Αθήνα 1970
2. Εγκυκλοπαίδεια "ΠΥΡΣΟΣ" Π. Δρανδάκη, λήμματα "βωξίτης", "Ελλάς: Γεωλογία".
Παραπομπές
Κατηγορία:Ιζηματογενή πετρώματα Κατηγορία:Μεταλλουργία
Κολύμβηση στους Θερινούς Ολυμπιακούς Αγώνες 1896 – 100 μέτρα ελεύθερο ναυτών
Τα 100 μέτρα ελεύθερο για ναύτες ήταν ένα από τα τέσσερα αγωνίσματα κολύμβησης στο πρόγραμμα των Θερινών Ολυμπιακών Αγώνων του 1896 στην Αθήνα.
Σύνοψη αγωνίσματος
Στο δεύτερο χρονολογικά αγώνισμα της κολύμβησης έπαιρναν μέρος μόνο ναύτες του Ελληνικού Βασιλικού Ναυτικού. Το χαρακτηριστικό αυτό είναι ένα σπάνιο φαινόμενο στους Ολυμπιακούς Αγώνες, οι οποίοι σε γενικές γραμμές περιλαμβάνουν αγωνίσματα ανοικτά προς όλους τους συμμετέχοντες.
Ωστόσο, το αγώνισμα συμπεριλαμβάνεται κανονικά στη λίστα των ολυμπιακών μεταλλίων της Διεθνούς Ολυμπιακής Επιτροπής και δεν υπάρχει κανένα έγγραφο του Πιερ ντε Κουμπερτέν ή άλλου σημαντικού προσώπου στην αρχή του σύγχρονου ολυμπιακού κινήματος που να αντιτίθεται στη θεώρηση του αγωνίσματος ως ολυμπιακού.
Αναφέρεται ότι έντεκα ναύτες δηλώθηκαν στον αγώνα που έγινε στο λιμάνι της Ζέας στις 11 Απριλίου, αλλά μόνο τρεις έλαβαν πραγματικά μέρος. Ο χρόνος του νικητή Ιωάννη Μαλοκίνη ήταν σχεδόν ένα λεπτό πιο αργός από αυτόν του Άλφρεντ Χάγιος στα 100 μέτρα ελεύθερο ανδρών. Τα βραβεία του νικητή (μετάλλιο, δίπλωμα και κλάδο ελιάς) απένειμε ο Βασιλιάς Γεώργιος Α', ο οποίος χαιρέτησε στρατιωτικά τον ναύτη Μαλοκίνη πρώτος (παρ' ότι ιεραρχικά ανώτερος).
Πηγές
100 μέτρα
Γενικές εκλογές στον Άγιο Μαρτίνο Ολλανδίας (2014)
Γενικές εκλογές διεξήχθησαν στον Άγιο Μαρτίνο στις 29 Αυγούστου 2014. Ήταν οι πρώτες εκλογές από τότε που ο Άγιος Μαρτίνος έγινε συστατική χώρα του Βασιλείου των Κάτω Χωρών το 2010, οπότε και το Νησιωτικό Συμβούλιο μετατράπηκε σε Βουλή (Estates). Το αποτέλεσμα ήταν η νίκη για το Ενωμένο Κόμμα του Λαού, το οποίο κέρδισε τις 7 από τις συνολικά 15 έδρες στο Estates.
Εκλογικό σύστημα
Οι 15 βουλευτές εκλέγονται με αναλογική εκπροσώπηση Προκειμένου να συμμετάσχει στις εκλογές, ένα κόμμα θα πρέπει να έχει συμπληρώσει 138 υπογραφές, το 1% των ψηφοδελτίων στις εκλογές του 2010 για το Νησιωτικό Συμβούλιο.
Πλαίσιο
Πέντε κόμματα έλαβαν μέρος στις εκλογές, καθώς συμπλήρωσαν τον απαιτούμενο αριθμό υπογραφών: πρόκειται για το Δημοκρατικό Κόμμα του Αγίου Μαρτίνου (DP), τον Εθνικό Συνασπισμό (NA), το Κόμμα Λαός του Αγίου Μαρτίνου (OSPP), το Ενωμένο Κόμμα του Λαού (UP) και το Ενωμένο Κόμμα του Αγίου Μαρτίνου (US). τα κόμματα DP, NA, UP και US συγκέντρωσαν εύκολα τις απαραίτητες υπογραφές, σε αντίθεση με το OSPP, που πέτυχε το στόχο του οριακά.
Το Κόμμα Κοινωνικής Μεταρρύθμισης με ηγέτη τον Γιακόντι Μοκ, έναν πρώην υποψήφιο του Εθνικού Συνασπισμού, συγκέντρωσε λίγο περισσότερες από 80 υπογραφές και από την αρχή είχε κηρυχθεί μη ικανό να κατέλθει στις εκλογές. Ωστόσο, τελικά έλαβε μέρος στις εκλογές.
Επακόλουθα
Ο Γουίλιαμ Μάρλιν έλαβε εντολή σχηματισμού κυβέρνησης το Σεπτέμβριο του 2014, όμως οι προσπάθειές του κατέληξαν σε αποτυχία στις 25 Σεπτεμβρίου. Τελικά σχηματίστηκε κυβέρνηση συνασπισμού με πρωθυπουργό τον Μαρσέλ Γκουμπς. Ο νέος συνασπισμός περιλαμβάνει το Κόμμα Ενωμένος Λαός και έναν ανεξάρτητο βουλευτή. Ο Γκουμπς και η κυβέρνησή του ορκίστηκαν στις 19 Δεκεμβρίου 2014.
Παραπομπές
2014
Ιάκωβος Αργυρόπουλος (1845-1923)
Βιογραφία
Ο Ιάκωβος Αργυρόπουλος ήταν από την οικογένεια Αργυρόπουλου, ελληνική οικογένεια Φαναριώτικης καταγωγής. Ήταν γιος του Περικλή Αργυρόπουλου υπουργού Εξωτερικών της Ελλάδας και της Αγλαΐας Ροσέττι. Προερχόμενος από οικογένεια 5 παιδιών, είναι επίσης εγγονός τού Ιάκωβου Αργυρόπουλου, Οθωμανού υπουργού στο Βερολίνο και μεγάλου Δραγομάνου (αντίστοιχου του Υπουργού Εξωτερικών στην Οθωμανική Αυτοκρατορία) και γαμπρός του Μιχαήλ Β΄ Σούτσου πρίγκιπα της Μολδαβίας. Ο Ιάκωβος ήταν εξάδελφος του Αλέξανδρου Μαυροκορδάτου πρωθυπουργού, του Εμμανουήλ Αργυρόπουλου αεροπόρου, του Περικλή Αργυρόπουλου νομικού και βουλευτή, καθώς και του Γάλλου γερουσιαστή Γκυ ντε Βαντέλ.
Ο Ιάκωβος ξεκίνησε γρήγορα μια καριέρα στις διεθνείς σχέσεις για να γίνει διπλωμάτης, όπως πολλά άλλα μέλη της οικογένειάς του (π.χ. ο πατέρας του, ο παππούς του και αρκετοί από τους θείους του). Έτσι απέκτησε τη θέση του προξένου του Βασιλείου της Ελλάδος στη Σμύρνη, που ήταν τότε μια από τις κύριες τουρκικές παράκτιες πόλεις της Οθωμανικής Αυτοκρατορίας.
Στη συνέχεια έγινε πρέσβης της Ελλάδας στη Σερβία με έδρα την πόλη του Βελιγραδίου.
Οικογένεια
Ο Ιάκωβος Αργυρόπουλος νυμφεύτηκε δύο φορές. Την πρώτη φορά με την Ασπασία Πετράκη και τη δεύτερη με τη Δέσποινα Παντελίδη. Η Ασπασία ήταν κόρη του Ανάργυρου Πετράκη (1793-1876), 1ου δημάρχου Αθηναίων και υπουργού Στρατιωτικών και Ναυτικών, και αδελφή του Περικλή Πετράκη υπουργού Δικαιοσύνης στα μέσα της δεκαετίας του 1860. Ο Ιάκωβος απέκτησε 5 παιδιά:
Πηγές
Κατηγορία:Πρέσβεις της Ελλάδας
104
Η τρέχουσα σελίδα αφορά το έτος 104 κατά το Γρηγοριανό ημερολόγιο
Θάνατοι
104
Καλέντουλα η φαρμακευτική
Η Καλέντουλα η φαρμακευτική (Calendula officinalis) (καλέντουλα γλάστρας, κατιφές, κοινή καλέντουλα, καλέντουλα κήπου, Αγγλική καλέντουλα ή Σκωτική καλέντουλα) είναι φυτό του γένους Καλέντουλα από την οικογένεια των Αστεροειδών (Asteraceae). Πιθανόν να είναι εγγενές στη νότια Ευρώπη, αν και η μακρά ιστορία της καλλιέργειας, καθιστά την ακριβή προέλευση του άγνωστη και μπορεί ενδεχομένως να είναι προέλευσης κήπων. Έχει, επίσης, ευρέως εγκλιματισθεί βορειότερα στην Ευρώπη (βόρεια, νότια Αγγλία) και αλλού σε θερμές εύκρατες περιοχές του κόσμου.
Περιγραφή
Η Καλέντουλα η φαρμακευτική (Calendula officinalis) είναι ένα βραχύβιο ποώδες αρωματικό, πολυετές (perennial), φυτό το οποίο φθάνει σε ύψος έως και 80 εκ. (31 in), με αραιά χαλαρά διακλαδισμένα ή όρθια στελέχη. Τα φύλλα είναι επιμήκη-λογχοειδή μήκους 5-17 εκ. (2-7 in), χνουδάτα και από τις δύο πλευρές και με περιθώρια ολόκληρα ή περιστασιακά κυματιστά ή ασθενώς οδοντωτά. Οι ταξιανθίες είναι κίτρινες, που αποτελούνται από ένα παχύ ψευδάνθιον ή ανθική κεφαλή διαμέτρου 4-7 εκ. οι οποίες περιβάλλονται από δύο σειρές χνουδάτα βράκτια (ή βράκεια) (bracts)· άγριo, το φυτό έχει ένα ενιαίο δαχτυλίδι από ακτινωτά ανθύλλια (ray florets) γύρω από τον κεντρικό δίσκο ανθυλλίων (disc florets). Οι ανθύλλιοι δίσκοι είναι σωληνοειδής και ερμαφρόδιτοι και γενικά με πιο έντονο πορτοκαλί-κίτρινο χρώμα από το θηλυκό, tridentate, περιφερικά ακτινωτά ανθύλλια. Τα άνθη μπορεί να εμφανιστούν όλο το χρόνο, όπου οι συνθήκες είναι κατάλληλες. Ο καρπός είναι ακανθώδες κυρτό αχαίνιο (achene).
Καλλιέργεια
left|thumb|250px|Καλλιεργητική ποικιλία διπλού άνθους. Η Καλέντουλα η φαρμακευτική (Calendula officinalis) καλλιεργείται ευρέως και μπορεί να καλλιεργηθεί εύκολα σε ηλιόλουστες θέσεις στα περισσότερα είδη των εδαφών. Αν και πολυετές, συνήθως αντιμετωπίζεται ως ετήσιο (annual), ιδιαίτερα σε ψυχρότερες περιοχές όπου η επιβίωση τον χειμώνα είναι πτωχή και σε τοποθεσίες με θερμό καλοκαίρι όπου, επίσης, δεν επιβιώνει.
Οι καλέντουλες θεωρούνται από πολλούς ειδικούς στην κηπουρική, ως ένα από τα πιο εύκολα και πιο ευπροσάρμοστα άνθη που μεγαλώνουν σε έναν κήπο, ειδικά επειδή ανέχονται τα περισσότερα εδάφη. Στα εύκρατα κλίματα, οι σπόροι σπέρνονται την άνοιξη για τους ανθοφόρους οφθαλμούς που διαρκούν όλο το καλοκαίρι και το φθινόπωρο. Σε περιοχές με περιορισμένη χειμερινή παγωνιά, οι σπόροι σπέρνονται το φθινόπωρο, για χρωματισμό κατά τον χειμώνα. Τα φυτά θα μαραθούν στο υποτροπικό καλοκαίρι. Σπόροι θα βλαστήσουν ελεύθερα στις ηλιόλουστες ή μισό-ηλιόλουστες θέσεις, αλλά τα φυτά ευδοκιμούν, αν φυτεύονται σε ηλιόλουστες θέσεις με πλούσια, καλά στραγγιζόμενα εδάφη. Οι κατιφέδες στις γλάστρες, συνήθως ανθίζουν γρήγορα από τον σπόρο (σε λιγότερο από δύο μήνες), σε φωτεινό κίτρινο, χρυσό και πορτοκαλί. thumb|250px|left|Σπόροι. Τα φύλλα είναι σπειροειδώς τοποθετημένα, σε μήκος 5-18 εκατοστών, απλά και ελαφρώς χνουδάτα. Οι ανθικές κεφαλές κυμαίνονται από παστέλ κίτρινο έως βαθύ πορτοκαλί και είναι πλάτους 3-7 εκ., τόσο με ακτινωτά ανθύλλια (ray florets) όσο και με ανθύλλια δίσκου (disc florets). Οι περισσότερες ποικιλίες έχουν ένα πικάντικο άρωμα. Συνιστάται η τακτική περικοπή (αφαίρεση του ξηραμένων ανθοκεφαλών) του φυτού, για να διατηρηθεί η ομαλή παραγωγή ανθέων. thumb|250px|right|Πορτοκαλί "Calendula officinalis", στο Βοτανικό Κήπο του Πανεπιστημίου Βρετανικής Κολομβίας (UBC). Πολλές καλλιεργητικές ποικιλίες έχουν επιλεγεί για την ποικιλία με τα άνθη, από το ωχρό κίτρινο στο πορτοκαλί-κόκκινο και με τις "διπλές" ανθοκεφαλές (flowerheads) με τα ακτινωτά ανθύλλια να αντικαθιστούν ορισμένα ή όλα τα ανθύλλια των δίσκων. Τα παραδείγματα περιλαμβάνουν το: "Άλφα" (βαθύ πορτοκαλί), "Τζέιν Αρμονία", "Ήλιος Λάμψη" (φωτεινό κίτρινο), "Λεμόνι" (απαλό κίτρινο), "Πορτοκαλής Πρίγκιπας" (πορτοκαλί), "Ινδικός Πρίγκιπας" (σκούρο πορτοκαλί-κόκκινο), "Ροζ Έκπληξη" (διπλό, με το εσωτερικό ανθύλλιο πιο σκούρο από το εξωτερικό ανθύλλιο) και "Chrysantha" (κίτρινο, διπλό). Η "variegata" είναι μια ποικιλία με κίτρινα διαφοροποιημένα φύλλα.
Οι καλέντουλες, χρησιμοποιούνται ως τροφή φυτών από τις προνύμφες ορισμένων ειδών Λεπιδοπτέρων, συμπεριλαμβανομένων των Cabbage Moth, The Gothic, Large Yellow Underwing και Setaceous Hebrew Character.
Χρήσεις
Οι ανθύλλες της καλέντουλα είναι βρώσιμες. Συχνά χρησιμοποιούνται για να προσθέσουν χρώμα σε σαλάτες ή προστίθεται σε πιάτα ως γαρνιτούρα και αντί για σαφράνι. Τα φύλλα είναι βρώσιμα, αλλά συχνά δεν είναι εύγευστα. Έχουν μια ιστορία χρήσης ως πράσινο σαλατικό και σε σαλάτες.
Τα άνθη χρησιμοποιούνταν στον Αρχαίο Ελληνικό, Ρωμαϊκό, Μέσης Ανατολής και Ινδικό πολιτισμό, ως ένα φαρμακευτικό βότανο, καθώς και ως χρωστική ουσία για τα υφάσματα, τρόφιμα και καλλυντικά. Πολλές από αυτές τις χρήσεις, εξακολουθούν να υφίστανται σήμερα. Επίσης, χρησιμοποιούνται για την παρασκευή ελαίου για την προστασία του δέρματος.
Συστατικά
Τα πέταλα (petals) και η γύρη της Καλέντουλα της φαρμακευτικής (Calendula officinalis), περιέχουν τριτερπενοειδείς εστέρες και τα καροτενοειδή flavoxanthin και auroxanthin (αντιοξειδωτικά και η πηγή του κίτρινου-πορτοκαλί χρωματισμού). Τα φύλλα και τα στελέχη περιέχουν άλλα καροτενοειδή, κυρίως λουτεΐνη (80%), ζεαξανθίνη (5%), και βήτα-καροτίνη. Φυτικά εκχυλίσματα είναι επίσης ευρέως χρησιμοποιούμενα από τα καλλυντικά, πιθανώς λόγω της παρουσίας ενώσεων όπως σαπωνίνες, ρητίνες και αιθέρια έλαια.
Τα άνθη του φυτού Calendula officinalis, περιέχουν γλυκοζίτες φλαβονόλης, τριτερπενικές ολιγογλυκοζίτες, oleanane τύπου triterpene γλυκοζίτες σαπωνίνες και λακτόνες γλυκοζίτες.
Φαρμακολογία
Φαρμακολογικές μελέτες του φυτού, έχουν δείξει ότι τα εκχυλίσματα Καλέντουλας μπορεί να έχουν αντι-ιικές, αντι-γονοτοξικές και αντι-φλεγμονώδεις ιδιότητες in vitro. Σε μία in vitro χημική δοκιμή, το μεθανολικό εκχύλισμα της C. officinalis, εμφάνισε αντιβακτηριακή δραστηριότητα και τα εκχυλίσματα μεθανόλης και αιθανόλης έδειξαν αντιμυκητιακή δράση. Μαζί με τις ιππουρίδες (Ίππουρις η αρουραία (Equisetum arvense)), η καλέντουλα της γλάστρας, είναι από τα λίγα φυτά που θεωρείται στυπτικό, παρά το ότι δεν είναι πλούσιο σε τανίνες.
Σημειώσεις
<references group="Σημ." /> <references group="Παρ. Σημ." />
Πρόσθετη ανάγνωση
Κατηγορία:Φυλλώδη λαχανικά Κατηγορία:Φυτά κήπου Κατηγορία:Φαρμακευτικά φυτά Κατηγορία:Ευρωπαϊκή χλωρίδα Κατηγορία:Αστεροειδή
Ανρί Κονάν Μπεντιέ
Ο Ανρί Κονάν Μπεντιέ (Aimé Henri Konan Bédié, 5 Μαΐου 1934 – 1 Αυγούστου 2023) ήταν πολιτικός της Ακτής Ελεφαντοστού. Διετέλεσε πρόεδρος της Ακτής Ελεφαντοστού από το 1993 έως το 1999 και αργότερα αρχηγός του Δημοκρατικού Κόμματος της Ακτής του Ελεφαντοστού – Αφρικανική Δημοκρατική Συσπείρωση (PDCI-RDA). Πριν γίνει πρόεδρος, ήταν μέλος και πρόεδρος της Εθνοσυνέλευσης της Ακτής Ελεφαντοστού. Ανεπιτυχώς αναζήτησε άλλη μια προεδρική θητεία στις προεδρικές εκλογές του 2020.
Πρώτα χρόνια
Ο Μπεντιέ γεννήθηκε στο Νταντιεκρό, στο διαμέρισμα Νταουκρό, στις 5 Μαΐου 1934. Μετά τις σπουδές του στη Γαλλία  έγινε ο πρώτος πρεσβευτής της Ακτής Ελεφαντοστού στις Ηνωμένες Πολιτείες και τον Καναδά μετά την ανεξαρτησία το 1960, και από το 1966 έως το 1977 υπηρέτησε στην κυβέρνηση ως υπουργός Οικονομίας και Οικονομικών. Ενώ υπηρετούσε ως υπουργός Οικονομικών, ο Μπεντιέ έγινε ο πρώτος Πρόεδρος της κοινής Επιτροπής Ανάπτυξης του ΔΝΤ και της Παγκόσμιας Τράπεζας κατέχοντας αυτή τη θέση από το 1974 έως το 1976. Διετέλεσε Ειδικός Σύμβουλος της Διεθνούς Χρηματοοικονομικής Εταιρείας του Ομίλου της Παγκόσμιας Τράπεζας από το 1978 έως το 1980.
Το 1980 εξελέγη στην Εθνοσυνέλευση της Ακτής Ελεφαντοστού και στη συνέχεια εξελέγη Πρόεδρος της Εθνοσυνέλευσης τον Δεκέμβριο του 1980. Επανεξελέγη Πρόεδρος της Εθνοσυνέλευσης το 1985 και το 1990.
Προεδρία (1993–1999)
Ως πρόεδρος, ο Μπεντιέ ενθάρρυνε την εθνική σταθερότητα, αλλά κατηγορήθηκε για πολιτική καταστολή και στρατοσφαιρικά επίπεδα διαφθοράς. Στις προεδρικές εκλογές του Οκτωβρίου του 1995, ο εκλογικός νόμος τροποποιήθηκε και απαιτούσε από τους υποψηφίους προέδρους να έχουν γεννηθεί από δύο Ιβοριανούς γονείς και να έχουν διαμείνει στη χώρα για πέντε χρόνια πριν από τις εκλογές. Αυτές οι διατάξεις θεωρήθηκε ότι στόχευαν τον Ουααταρά, ο οποίος διέμενε στις Ηνωμένες Πολιτείες από το 1990 ενώ υπηρετούσε ως αναπληρωτής διευθύνων σύμβουλος του Διεθνούς Νομισματικού Ταμείου και ο πατέρας του φημολογείται ότι ήταν από την Μπουρκίνα Φάσο. Τα δύο κύρια κόμματα της αντιπολίτευσης, ο Συναγερμός των Ρεπουμπλικανών (RDR) και το Λαϊκό Μέτωπο της Ελεφαντοστού (FPI), αποφάσισαν να μποϊκοτάρουν τις εκλογές και ο Μπεντιέ κέρδισε τις εκλογές με 96% των ψήφων.
Μετά την προεδρία
Ο Μπεντιέ εγγράφηκε ως υποψήφιος στις προεδρικές εκλογές του Οκτωβρίου του 2000, αν και ο Εμίλ Κονστάν Μπομπέ, ο οποίος είχε υπηρετήσει ως υπουργός Εσωτερικών υπό τον Μπεντιέ, τον νίκησε και πήρε το χρίσμα για να είναι υποψήφιος του PDCI τον Αύγουστο. Ο Μπεντιέ αποκλείστηκε από το Συνταγματικό Δικαστήριο μαζί με τον Μπομπέ και στις 10 Οκτωβρίου ο Μπεντιέ ζήτησε μποϊκοτάζ των εκλογών.
Στις 23 Ιουνίου 2001 ο Λοράν Γκμπαγκμπό, ο οποίος είχε εκλεγεί πρόεδρος στις εκλογές του 2000, συναντήθηκε με τον Μπεντιέ στο Παρίσι και τον προέτρεψε να επιστρέψει στην Ακτή Ελεφαντοστού. Τελικά επέστρεψε στις 15 Οκτωβρίου 2001. Λίγες μέρες αργότερα, το 11ο Τακτικό Συνέδριο του PDCI αναβλήθηκε επ' αόριστον κατόπιν αιτήματός του.
Ο Μπεντιέ μίλησε σε ένα φόρουμ εθνικής συμφιλίωσης στις 12 Νοεμβρίου 2001. Απέδωσε την πολιτική κρίση της χώρας στο πραξικόπημα του Δεκεμβρίου του 1999 και προέτρεψε όλους τους πολιτικούς της Ακτής Ελεφαντοστού να καταγγείλουν το πραξικόπημα. Είπε επίσης ότι η εθνικιστική έννοια του Ivoirité, η οποία προωθήθηκε κατά τη διάρκεια της προεδρίας του, ήταν μια προσπάθεια ενίσχυσης της «πολιτιστικής ταυτότητας» και όχι ένα μέσο πολιτικού αποκλεισμού. Σύμφωνα με τους επικριτές του Ivoriité, ήταν διχαστικό, ξενοφοβικό και είχε σκοπό να εξαλείψει τον πολιτικό ανταγωνισμό από τον Ουαταρά - ο οποίος υποστηρίχθηκε ότι ήταν γιος γονέων από την Μπουρκίνα Φάσο - αλλά ο Μπεντιέ απέρριψε εκείνη την κριτική. Όταν τελικά πραγματοποιήθηκε το συνέδριο του PDCI τον Απρίλιο του 2002, ο Μπεντιέ νίκησε τον Λοράν Ντονά Φολογκό στις εκλογές για την ηγεσία του κόμματος, λαμβάνοντας το 82% των ψήφων.
Ο Μπεντιέ αργότερα πέρασε έναν ακόμη χρόνο στη Γαλλία, επιστρέφοντας στην Ακτή Ελεφαντοστού στις 11 Σεπτεμβρίου 2005. Μετά την επιστροφή του, ανέφερε ότι ο πρόεδρος Γκμπαγκμπό δεν έπρεπε να παραμείνει στη θέση του μετά το τέλος της θητείας του τον Οκτώβριο του 2005 και ότι θα έπρεπε να εγκατασταθεί μια μεταβατική κυβέρνηση.
Σε μια συνέντευξη στο Γαλλικό Πρακτορείο στις 20 Μαΐου 2007, ο Μπεντιέ δήλωσε ότι θα ήταν ο υποψήφιος του PDCI στις επόμενες προεδρικές εκλογές, οι οποίες στη συνέχεια αναμενόταν να διεξαχθούν το 2008.
Ο Μπεντιέ μίλησε σε ένα συλλαλητήριο στην Νταμπού στις 22 Σεπτεμβρίου 2007, στο οποίο δήλωσε την ανάγκη για μια «θεραπεία σοκ» για να επιστρέψει η χώρα στην κανονικότητα, υποσχέθηκε να αποκαταστήσει την οικονομία και επέκρινε έντονα τον Γκμπαγκμπό.
Τον Ιούνιο του 2020 ο Μπεντιέ ανακοίνωσε ότι θα ήταν υποψήφιος στις προεδρικές εκλογές του Οκτωβρίου για λογαριασμό του Δημοκρατικού Κόμματος της Ακτής Ελεφαντοστού. Ήρθε στην τρίτη θέση, κερδίζοντας το 1,68% των ψήφων.
Ο Μπεντέ πέθανε την 1η Αυγούστου 2023 σε ιδιωτικό νοσοκομείο στο Αμπιτζάν, στην Ακτή Ελεφαντοστού, σε ηλικία 89 ετών.
Παραπομπές
Κατηγορία:Πρόεδροι της Ακτής Ελεφαντοστού
Κυπριακή Προεδρία του Συμβουλίου της Ευρωπαϊκής Ένωσης 2012
Η Κυπριακή Προεδρία του Συμβουλίου της Ευρωπαϊκής Ένωσης για το δεύτερο εξάμηνο του 2012, αποτελεί την πρώτη προεδρία την οποία αναλαμβάνει να διεκπεραιώσει η Κυπριακή Δημοκρατία μετά την ένταξή της στην Ένωση το 2004.
Η Κύπρος, τοποθετείται στην Τ4 Τριάδα Προεδρία μαζί με την Πολωνία (1 Ιουλίου 2011 - 31 Δεκεμβρίου 2011) και τη Δανία (1 Ιανουαρίου 2012 - 30 Ιουνίου 2012), με τις οποίες έχει κοινό πρόγραμμα εργασίας.
Προτεραιότητες
Οι προτεραιότητες της Κυπριακής Προεδρίας ήταν:
Οι τέσσερις προτεραιότητες αναλύονται εκτενέστερα στο εξάμηνο πρόγραμμα της Προεδρίας.
Εξωτερικοί Σύνδεσμοι
Κύπρος 2012
Μαγνητικό κύκλωμα
Η σχέση μεταξύ μαγνητικής ροής, μαγνητοκινητικής δύναμης και μαγνητικής αντίστασης σε ένα μη κορεσμένο μαγνητικό κύκλωμα μπορεί να περιγραφεί από το νόμο του Hopkinson, ο οποίος έχει μια επιφανειακή ομοιότητα με τον νόμο του Ohm στα ηλεκτρικά κυκλώματα, με αποτέλεσμα την ένα προς ένα αντιστοιχία μεταξύ των ιδιοτήτων ενός κυκλώματος και ενός ανάλογου ηλεκτρικού κυκλώματος. Με τη χρήση αυτής της έννοιας τα μαγνητικά πεδία πολύπλοκων διατάξεων, όπως οι μετασχηματιστές μπορούν να επιλυθούν γρήγορα χρησιμοποιώντας τις μεθόδους και τις τεχνικές που έχουν αναπτυχθεί για τα ηλεκτρικά κυκλώματα.
Μερικά παραδείγματα μαγνητικών κυκλωμάτων είναι:
Κατηγορία:Ηλεκτρομαγνητισμός
Πάπας Σέργιος Β΄
Ο Πάπας Σέργιος Β΄ (Papa Sergio II, ... - 27 Ιανουαρίου 847) ανήλθε στον παπικό Θρόνο το 844 μετά το θάνατο του προκατόχου του Πάπα Γρηγορίου Δ΄.
Εξωτερικοί σύνδεσμοι
Κατηγορία:Πάπες Κατηγορία:Ιταλοί Πάπες Κατηγορία:Πάπες 9ου αιώνα
Πρόγραμμα Comenius
Το Πρόγραμμα Comenius αποσκοπεί στην βελτίωση της ποιότητας της σχολικής εκπαίδευσης και στην ενίσχυση της ευρωπαϊκής διάστασης της, μέσω της ενθάρρυνσης της διακρατικής συνεργασίας μεταξύ εκπαιδευτικών ιδρυμάτων σχολικής και προσχολικής εκπαίδευσης με την επιχορήγηση σχολικών συμπράξεων και δράσεων διακρατικής κινητικότητας μαθητών και εκπαιδευτικού προσωπικού. Μέσω των προγραμμάτων comenius οι νέοι αποκτούν συνείδηση της ποικιλομορφίας των ευρωπαϊκών πολιτισμών, καθώς και γνώσεις και δεξιότητες απαραίτητες για την προσωπική τους ανάπτυξη, τη μελλοντική εργασιακή τους απασχόληση και τη δραστηριοποίησή τους ως ενεργών πολιτών.
Γενικά
Το Πρόγραμμα Comenius της Ευρωπαϊκής Ένωσης είναι πολύ βασικό για μαθητές και εκπαιδευτικούς, τοπικές αρχές, εκπροσώπους γονέων, συλλόγους, μη κυβερνητικούς οργανισμούς, ινστιτούτα κατάρτισης εκπαιδευτικών και πανεπιστήμια και γενικά οποιονδήποτε εμπλέκεται στη σχολική εκπαίδευση, καθώς βοηθά στην προσωπική και επαγγελματική εξέλιξη, στην προώθηση της εργασίας για κοινούς στόχους και στην κατανόηση των ποικίλων πολιτισμών και αξιών. Το πρόγραμμα Comenius υποστηρίζει επίσης ευρύτερης κλίμακας Ευρωπαϊκές συνεργασίες οργανισμών που εργάζονται από κοινού, για να αναπτύξουν και να διαδώσουν την ορθή πρακτική και την καινοτομία στη σχολική εκπαίδευση.
Δικαίωμα συμμετοχής στο comenius έχουν:
Επιλέξιμες χώρες
Επιλέξιμες χώρες είναι τα 27 κράτη μέλη της Ευρωπαϊκής Ένωσης, η Ισλανδία, το Λίχτενσταϊν, η Νορβηγία και η Τουρκία. Η συμμετοχή της Κροατίας, της Ελβετίας και της Βόρειας Μακεδονίας καθορίζεται στην ετήσια πρόσκληση υποβολής προτάσεων.
Χανς Ρίχτερ (καλλιτέχνης)
Ο Χανς Ρίχτερ (Hans Richter, 6 Απριλίου 1888 - 1 Φεβρουαρίου 1976) ήταν Γερμανός ζωγράφος, σκηνοθέτης και συγγραφέας. Γεννήθηκε στο Βερολίνο όπου ακολούθησε ακαδημαϊκές σπουδές. Την περίοδο 1916-1920 ασχολήθηκε ενεργά με τις δραστηριότητες του ντανταϊστικού κινήματος στη Ζυρίχη, ενώ αργότερα συνδέθηκε και με την ομάδα των κονστρουκτιβιστών και τον νεοπλαστικισμό. Το 1921 και ενώ μέχρι τότε το έργο του ήταν εστιασμένο στη ζωγραφική, πραγματοποίησε την πρώτη αφηρημένη ταινία του, με τον τίτλο Rhythmus 21 και έκτοτε δεν εγκατέλειψε τον κινηματογράφο, περιορίζοντας σημαντικά την ενασχόλησή του με τη ζωγραφική για αρκετά χρόνια. Το 1927, σκηνοθέτησε την ταινία Vormittagsspuk, μία από τις πρώτες υπερρεαλιστικές ταινίες. Δημιούργησε ακόμα αρκετές πειραματικές ταινίες, καθώς επίσης και πολλά ντοκιμαντέρ ή διαφημιστικά φιλμ.
Πρόγραμμα Comenius
Συμπράξεις Comenius Regio
Οι Συμπράξεις Comenius Regio αφορούν τη συνεργασία μεταξύ τοπικών και περιφερειακών αρχών με ρόλο στη σχολική εκπαίδευση και στοχεύουν στην ενίσχυση της ευρωπαϊκης διάστασης και τη βελτίωση της παρεχόμενης εκπαίδευσης στις εμπλεκόμενες περιφέρειες. Αποτελούνται απο δύο περιφέρειες-εταίρους χωρών που συμμετέχουν στο Πρόγραμμα Δια Βίου Μάθηση και διαρκούν δύο χρόνια. Ασχολούνται με θέματα όπως η βία στα σχολεία, ο ρατσισμός και η ξενοφοβία, η επιμόρφωση εκπαιδευτικών κ.τ.λ.
Χανς Ρίχτερ (καλλιτέχνης)
Το 1940 εγκατέλειψε την Ελβετία και εγκαταστάθηκε στις Ηνωμένες Πολιτείες, όπου το 1942 ανέλαβε το Ινστιτούτο Κινηματογραφικής Τέχνης στο City College της Νέας Υόρκης και δίδαξε για περίπου δεκαπέντε χρόνια. Πολιτογραφήθηκε Αμερικανός πολίτης ενώ στα τελευταία χρόνια της ζωής του ασχολήθηκε εκ νέου ενεργά με τη ζωγραφική.
Πρόγραμμα Comenius
Ατομική Κινητικότητα Μαθητών Comenius
Η δράση απευθύνεται σε μαθητές ηλικίας τουλάχιστον 14 ετών, που φοιτούν σε σχολεία δευτεροβάθμιας εκπαίδευσης. Οι μαθητές, οι οποίοι θα πρέπει να είναι εγγεγραμμένοι σε σχολείο το οποίο συμμετέχει ή συμμετείχε σε Σχολική Σύμπραξη Comenius, μπορούν να φοιτήσουν σε σχολείο-εταίρο του εξετερικού για περίοδο από 3 έως 10 μήνες, ενώ διαμένουν σε οικογένειες οι οποίες έχουν επιλεγεί με ευθύνη των σχολείων υποδοχής. Στόχος της δράσης είναι να κατανοήσουν οι μαθητές την ποικιλομορφία των ευρωπαϊκων πολιτισμών και γλωσσών. Η δράση αυτή υλοποιείται σε όλες τις χώρες που συμμετέχουν στο πρόγραμμα Δια Βίου Μάθηση, εκτός της Κύπρου, της Γερμανίας, της Ιρλανδίας και του Ηνωμένου Βασιλείου.
Χανς Ρίχτερ (καλλιτέχνης)
Το συγγραφικό του έργο περιλαμβάνει κυρίως βιβλία για την ιστορία, θεωρία και πρακτική του κινηματογράφου, ενώ κατέγραψε και τις εμπειρίες του με τον ντανταϊσμό στο βιβλίο Dada, Art and Anti-Art.
Πρόγραμμα Comenius
Προπαρασκευαστικές επισκέψεις Comenius
Η δυνατότητα για προπαρασκευαστική επίσκεψη παρέχεται σε σχολικά ιδρύματα και αφορά σε επίσκεψη εκπροσώπου τους σε σχολικό ίδρυμα του εξωτερικού ή συμμετοχή σε σεμινάριο εξεύρεσης εταίρων, που διοργανώνουν οι Εθνικές Μονάδες του Προγράμματος Δια Βίου Μάθηση. Η διάρκεια της επίσκεψης μπορεί να είναι απο 1 έως 5 ημέρες.
Χανς Ρίχτερ (καλλιτέχνης)
Παραπομπές
Κατηγορία:Γερμανοί ζωγράφοι Κατηγορία:Γερμανοί σκηνοθέτες Κατηγορία:Γερμανοί συγγραφείς Κατηγορία:Ιστορικοί της τέχνης
Πρόγραμμα Comenius
Ενδοϋπηρεσιακή Κατάρτιση Εκπαιδευτικών
Οι υποτροφίες ενδοϋπηρεσιακής κατάρτισης βοηθούν τους εκπαιδευτικούς να βελτιώσουν τις διδακτικές τους δεξιότητες και να έρθουν σε επαφή με τα εκπαιδευτικά συστήματα άλλων ευρωπαϊκών χωρών, μέσω της συμμετοχής σε επιμορφωτική δραστηριότητα που πραγματοποιείται σε ευρωπαϊκή χώρα διαφορετική από εκείνη στην οποία εργάζονται. Η διάρκεια των δραστηριοτήτων κυμαίνεται από μία ημέρα έως έξι εβδομάδες.
Τοποθέτηση ή υποδοχή μελλοντικών εκπαιδευτικών σε θέσεις βοηθού σε εκπαιδευτικά Ιδρύματα
Η τοποθέτηση μελλοντικών εκπαιδευτικών σε θέσεις βοηθών σε εκπαιδευτικά Ιδρύματα στόχο έχει την απόκτηση εμπειρίας διδασκαλίας, την ενίσχυση της Ευρωπαϊκής διάστασης στις παιδαγωγικές και διδακτικές μεθόδους των μελλοντικών εκπαιδευτικών, την καταπολέμηση της ξενοφοβίας και του ρατσισμού, την ενθάρρυνση των νέων για εκμάθηση ξενών γλωσσών και την προώθηση των λιγότερο ομιλούμενων και διδασκόμενων γλωσσών. Η διάρκεια της δράσης κυμαίνεται από 13 έως 45 εβδομάδες.
Εξωτερικοί Σύνδεσμοι
Κατηγορία:Εκπαίδευση
Φελλανδρένιο
Το φελλανδρένιο [πρβλ. αγγλ. phellandrene < phellandrium (< φελλάνδριον) + κατάλ. -ene της χημ. ορολογίας] είναι κυκλικό μονοτερπένιο με δύο ενδοκυκλικούς διπλούς δεσμούς και απαντάται στη φύση σε ένα ζεύγος οργανικών ενώσεων (ισομερή: α-, β-) που έχουν παρόμοια μοριακή δομή και σχεδόν όμοιες χημικές ιδιότητες και συμπεριφορά.
Γενικά
Το α-φελλανδρένιο και το β-φελλανδρένιο είναι κυκλικά μονοτερπένια και είναι ισομερή διπλού δεσμού. Στο α-φελλανδρένιο και οι δύο διπλοί δεσμοί είναι ενδοκυκλικοί, ενώ στο β-φελλανδρένιο, ένας από αυτούς είναι εξωκυκλικός. Και τα δύο είναι αδιάλυτα στο νερό αλλά αναμίξιμα με τον αιθέρα.
Το α-φελλανδρένιο έλαβε το όνομά του από το είδος ευκαλύπτου, Eucalyptus phellandra, που τώρα πλέον ονομάζεται Eucalyptus radiata και από το οποίο μπορεί εύκολα να απομονωθεί. Είναι επίσης συστατικό του αιθέριου ελαίου του είδους Eucalyptus dives.
Το β-φελλανδρένιο έχει απομονωθεί από το έλαιο του μάραθου και το βαλσαμέλαιο του Καναδά (Canada balsam).
Τα φελλανδρένια χρησιμοποιούνται κυρίως στην αρωματοποιία εξαιτίας του πολύ ευχάριστου αρώματός τους. Η μυρωδιά που αναδύει το β-φελλανδρένιο έχει περιγραφεί ως πιπεράτη-μέντα και ελαφρώς εσπεριδοειδή.
Το α-φελλανδρένιο μπορεί να σχηματίσει επικίνδυνα και εκρηκτικά υπεροξείδια σε επαφή με τον αέρα σε υψηλές θερμοκρασίες.
Βιοσύνθεση
Η βιοσύνθεση του φελλανδρενίου ξεκινά με το πυροφωσφορικό διμεθυλαλλύλιο και τον πυροφωσφορικό ισοπεντενυλεστέρα, τα οποία συμπυκνώνονται με μια αντίδραση SN1 για να σχηματιστεί ο πυροφωσφορικός γερανυλεστέρας.
Το προκύπτον μονοτερπένιο υφίσταται κυκλοποίηση για να σχηματίσει ένα κατιονικό είδος μενθυλίου. Μια μετατόπιση υδριδίου τότε σχηματίζει ένα αλλυλικό καρβοκατιόν. Τέλος, λαμβάνει χώρα μια αντίδραση εξάλειψης σε μία από τις δύο θέσεις, δίνοντας είτε α-φελλανδρένιο, είτε β-φελλανδρένιο.
εναλλ.=|660x660εσ
Παραπομπές
Κατηγορία:Μονοτερπένια Κατηγορία:Υδρογονάνθρακες Κατηγορία:Εκχυλίσματα ξύλου
Βίκυ Βολωνάκη
Η Βίκυ Βολωνάκη (απαντάται στην ειδησεογραφία και ως Βακίνα Βολωνάκη ή Βολονάκη), γεννημένη στις 10 Φεβρουαρίου 1977 στο Σίδνεϋ, είναι Ελληνίδα πρώην καλαθοσφαιρίστρια, που σήμερα εργάζεται ως προπονήτρια. Διαθέτοντας ύψος 1,75 μέτρα αγωνιζόταν στη θέση του Shooting Guard, αλλά και ως Small Forward.
Προσωπικά στοιχεία
Η Βολωνάκη γεννήθηκε στο Σίδνεϋ της Αυστραλίας. Μεγάλωσε στην Κάλυμνο, μετακόμισε όμως, στην Αθήνα με την αδερφή της, Φωτούλα, προκειμένου να ασχοληθεί με την καλαθοσφαίριση σε υψηλό επίπεδο.
Πορεία στην Ελλάδα
Η Βολωνάκη πραγματοποίησε τα πρώτα της βήματα στο χώρο της καλαθοσφαίρισης ως μέλος της ομάδας της Ε.Α. Καλύμνου, ομάδα του νησιού που μεγάλωσε. Μεταβαίνοντας στην Αθήνα φόρεσε τα χρώματα της Ακαδημίας, με την οποία πραγματοποίησε το ντεμπούτο σε ευρωπαϊκή διοργάνωση και συγκεκριμένα στο Ronchetti Cup.
Με τα χρώματα του Αθηναϊκού κατέκτησε την περίοδο 2008 το πρωτάθλημα και το 2009-10 διαδοχικά το EuroCup, το Πρωτάθλημα και το Κύπελλο Ελλάδος. Η Βολωνάκη ολοκλήρωσε τη χρονιά στην Α1 Γυναικών με 6,9 πόντους, 2 ριμπάουντ και 1,4 ασίστ μ.ό. σε 22 συμμετοχές. Στο EuroCup είχε 4,1 πόντους, 1,7 ριμπάουντ και 0,8 ασίστ σε 14 παιχνίδια.
Τον Οκτώβριο του 2010 η αθλήτρια φόρεσε την ερυθρόλευκη φανέλλα της Φ.Ε.Α. Στα τέλη Νοεμβρίου, ωστόσο, αποχώρησε από το σύλλογο με την αιτιολογία ότι υπέπεσε σε πειθαρχικό παράπτωμα, κάτι που ίδια διέψευσε κατηγορηματικά.